stanford-oval/wikipedia huggingface dataset:
Viktor Obnorski

Viktor Obnorski
Viktor Pavlovitš Obnorski (ven. Ви́ктор Па́влович Обно́рский, 23. marraskuuta 1851 nykyisen Vologdan alueen Grjazovets – 17. huhtikuuta 1919 Tomsk) oli venäläinen vallankumouksellinen.
Viktor Obnorski syntyi porvarisperheeseen. Vuosina 1869–1873 hän työskenteli viilarina Pietarissa. Vuosien 1871–1872 vaihteessa hän osallistui työläiskerhojen perustamiseen ja oli yhteydessä tšaikovskilaisten kanssa. Vuonna 1873 hän muutti Odessaan. Vuosina 1874–1878 hän kävi kolmesti ulkomailla. Asuessaan Lontoossa, Pariisissa ja Genevessä hän tutustui ensimmäisen internationaalin ja länsieurooppalaisen työväenliikkeen toimintaan sekä ylläpiti suhteita Venäjän vallankumousliikkeen eri suuntauksiin.
Vuoden 1875 alussa Obnorski levitti vallankumouksellista propagandaa Arkangelin läänin talonpoikien keskuuteen. Vuosina 1875–1876 hän perusti Stepan Halturinin kanssa Pohjois-Venäjän työväenliiton (ven. Severnyi sojuz russkih rabotših). Vuoden 1878 lopussa hän solmi Krakovassa ja Varsovassa yhteyksiä puolalaisiin sosialisteihin.
Obnorski pidätettiin Pietarissa tammikuussa 1879. Hänet tuomittiin kymmenen vuoden vankeusrangaistukseen, jonka hän kärsi Karan pakkotyövankilassa. Vuodesta 1884 lähtien hän oli karkotettuna Taka-Baikaliassa. Vuodesta 1909 hän asui poliisin valvonnan alaisena Kuznetskissa. Helmikuun vallankumouksen jälkeen hänet valittiin kaupungin kansalaisjärjestöjen komitean jäseneksi.
We Are the Luniz

| We Are the Luniz Luniz |
| --- | --- | --- |

Studioalbumin tiedot
 Äänitetty : 2004-2005
 Julkaistu: 15. maaliskuuta 2005
 Tuottaja(t): Yukmouth, Numskull
 Tyylilaji: hip hop
 Levy-yhtiö: Warzone Records
Lunizin muut julkaisut
| Silver & Black 2002 | We Are the Luniz 2005 | Greatest Hits 2005 |
We Are the Luniz on rap-yhtye Lunizin neljäs studioalbumi. Albumin julkaisi Warizone Records maaliskuussa, 2005.
Kappaleet

"I Cant Wait"- 4:05
"Payroll Family"- 3:40
"Do You Im A Do Me"- 3:44
"We Famous"- 4:26
"Thugs Die"- 3:09
"Baby Mama"- 4:17
"Philies"- 7:40
"Knock Diesel"- 3:17
"Ball or Bleed"- 4:02
"International Helmet"- 4:24
"Jack Off"- 3:58
"The World"- 3:32
"No Hoes"- 4:39
"Trikin"- 3:12
Vuogojavri

| Vuogojavri |
| --- | --- |
Valtiot:  Suomi 
Paikkakunta:  Utsjoki
Koordinaatit:  69°35′00″N, 26°56′00″E
Laskujoki:  Vuogojárjohka (d) 
Järvinumero:  68.089.1.001
Mittaustietoja
Pinnankorkeus:  243,1 m 
Rantaviiva:  10,45 km 
Pinta-ala:  4,01 km² 
 fiVuokojärvi 
Vuogojavri (Vuokojärvi) on järvi Utsjoen keskiosassa Lapin maakunnan pohjoisosassa. Sen pinta-ala on neljä neliökilometriä. Etäisyys Rovaniemeltä on 346 kilometriä pohjoiseen.
Maantiede

Vuogojavrin pituus lounaasta koilliseen on 3,4 kilometriä. Järvi muodostuu yhdestä pohjoista kohden kapenevasta saarettomasta selkävedestä. Ympäristö on asumatonta suomaata. Vuogojavrin koillisrannalla kohoavan Vuogojármarasin laki on noin 300 metriä merenpinnan yläpuolella.
Vuogojavriin laskee Uhca Vuogojávri (248,7 metriä mpy) luoteesta noin 350-metristä laskuojaa pitkin. Etelästä virtaa Áitejohka. Vuogojavrin laskuoja on järven itärannalta itään virtaava Vuogojárjohka.
Vuogojavri (68.089.1.001) kuuluu Vuogojavrijohkan valuma-alueeseen (68.089), joka on kolmannen jakovaiheen vesistö Tenojoen vesistössä (68). Toinen jakovaihe on Utsjoen yläosan valuma-alue (68.08). Vuogojavri on laajin Vuogojavrijohkan valuma-alueen 12:sta vähintään hehtaarin laajuisesta vakavedestä. Toiseksi laajin on Uhtsib Vuogojavri, jota seuraa muutaman hehtaarin laajuinen Ravdoladdu. Alueen yhdeksän pienintä järveä ovat vailla virallista nimeä.
Veikko Palomaa

| Veikko Palomaa |
| --- | --- |
 Veikko Palomaa
Henkilötiedot
Syntynyt: 28. helmikuuta 1865 Sauvo
Kuollut: 2. joulukuuta 1933 (68 vuotta) Jurva
Kansalaisuus:  Suomi
Ammatti:  kirjailija, teosofi, toimittaja
Kirjailija
Salanimi: Aate
Äidinkieli: suomi
Tuotannon kieli: suomi
Tyylilajit:  tietokirjallisuus
Aiheet:  teosofia
Esikoisteos:  Sukupuoliasia järjen ja hengen valossa (1905)
Aiheesta muualla
Löydä lisää kirjailijoitaKirjallisuuden teemasivulta
Veikko Palomaa (alk. Kustaa Viktor Wahlsten ja vuoteen 1907 Kustaa Viktor Palomaa, 28. helmikuuta 1865 Sauvo – 2. joulukuuta 1933 Jurva) oli suomalainen kirjailija ja toimittaja, joka käytti nimimerkkiä Aate. Toivola tuli tunnetuksi 1800-luvun lopulla suomalaisen baptismin näkyvänä hahmona ja myöhemmin teosofisena kirjailijana.
Vuonna 1905 Palomaa perusti Omatunto-lehden yhdessä Pekka Ervastin ja Maria Ramstedtin kanssa. Hän toimi myös suomentajana ja kirjoitti paljon lehtiartikkeleita. Palomaan kirjoittama ja kääntämä kirjallisuus oli teosofishenkistä, mutta hänet muistetaan myös sukupuoliasioita käsittelevistä kirjoista, joista yksi painos jopa takavarikoitiin.
Varhainen elämä ja koulutus

Kustaa Viktor Vahlsten syntyi Sauvossa 1865. Hänen vanhempansa olivat suutari ja satulaseppä Hemming Vahlsten ja Helena Vahlsten (o.s. Wall). Koti oli köyhä, ja Kustaa joutui käymään kerjuulla, mutta hän pääsi kuitenkin opiskelemaan Turun suomalaiseen lyseoon vuonna 1880. Hän sai rahallista tukea opiskeluun Elias Lönnrotilta, ja lyseon latinanopettaja N. R. af Ursin avusti häntä tarjoamalla ilmaisia aterioita. Kustaan opiskelu päättyi kuitenkin 8. luokalla erottamiseen, koska hän oli tunnustanut aviottoman lapsen.
Opiskelujen jälkeen Vahlsten toimi kotiopettajana ja lähti sitten merille. Hän ehti työskennellä myös kiertelevänä kirjakauppiaana ja sahalla. Vuonna 1886 hän suomalaisti sukunimensä Palomaaksi.
Uskonnollisena julistajana > Baptistisaarnaajana (1890–1897)

Palomaa kääntyi baptistiksi 1891 ja kävi saarnaajakoulun. Palomaa oli pelkäämätön sananjulistaja ja hän teki saarnamatkoja ympäri Suomea. Palomaan saarnamatkat ulottuivat itärajan yli Kuokkalaan ja Pietariin asti.
Palomaa toimi myös baptistien hengellisenä opettajana. Palomaa toimi 1800-luvun lopulla saarnaajakoulun suomalaisena opettajana Åmossassa, Forsbyssä ja Vaasassa. Palomaa hallitsi kuutta eri kieltä ja monet hänen kokouksistaan olivat kaksikielisiä.
Palomaa oli mukana perustamassa baptistien lehteä Totuuden Kaikua vuonna 1896, ja hän toimi sen ensimmäisenä toimittajana luoden lehdelle selkeän linjan. Myöhemmin hän matkusteli Saksassa ja Yhdysvalloissa.
Uskonnollisena julistajana > Teosofisena ajattelijana (1897–1933)

Vuoden 1897 aikoina Palomaa alkoi esittämään teosofisia näkemyksiä ja hänet erotettiin baptistiyhdyskunnasta. Palomaa antautui teosofiksi ja julkaisi useita teosofisia teoksia. Palomaa kääntyi takaisin uskoon vielä kuolinvuoteellaan 1933.
Ura toimittajana

Palattuaan Suomeen Palomaa jatkoi työtä toimittajana. Hän pääsi aputoimittajaksi Vaasassa ilmestyneeseen Pohjalaiseen vuonna 1899. Kaksi vuotta myöhemmin hän siirtyi Työmieheen ja avusti myös vuodesta 1902 alkaen Työmiehen Illanviettoa. Palomaa käytti kirjoituksissaan nimimerkkiä Aate. Hän kuului Sörnäisten työväenyhdistykseen. Vuonna 1900 hän koki teosofisen herätyksen ja ryhtyi sen innoittamana pitämään työväenyhdistyksessä teosofisia esitelmiä.
Lehtikirjoittajana Palomaa herätti erityisesti huomiota sukupuolimoraalia koskevilla kannanotoillaan. Vuonna 1902 hän ehdotti avioliitotonta yhteiskuntaa, mihin Agathon Meurman kirjoitti vastustavan kirjoituksen. Omassa elämässäänkin Palomaa toteutti vapaata sukupuolimoraalia: vaimonsa muutettua pois 1902 Palomaa ryhtyi suhteeseen emännöitsijänsä Eeva Liisa Keverin kanssa, ja heille syntyi kolme lasta vuosina 1905–1913. Lisäksi Palomaa hankki vielä lapsia vihityn vaimonsakin kanssa.
Ura toimittajana > Omatunto

Vuonna 1905 Palomaa perusti Pekka Ervastin ja Maria Ramstedtin kanssa teosofisen Omatunto-lehden. Saman vuoden joulukuussa Palomaa erotettiin Työmiehen toimituksesta; jo aikaisemmin teosofisten kirjoitusten julkaiseminen oli kielletty Työmiehen Illanvietossa. Palomaa toimi vuonna 1906 jonkin aikaa Matti Kurikan Elämä-lehden toimitussihteerinä mutta riitautui Kurikan kanssa ja jätti lehden.
Marraskuussa 1906 Palomaa valittiin komiteaan, jonka tehtäväksi annettiin valmistella Teosofisen seuran Suomen-osaston perustamista. Hän toimi uuden Kalevala Loosin sihteerinä ja kiersi seuran matkapuhujana.
Vapaana kirjailijana

Loppuelämänsä Palomaa toimi vapaana kirjailijana ja julkaisi teosofista kirjallisuutta sekä kaksiosaisen elämäkerran Elämän kourissa (1915–1920). Teos Lemmen salaisuudet (1911) takavarikoitiin oikeuden määräyksestä, mutta siitä ilmestyi uusi painos Yhdysvalloissa 1917. Palomaa kirjoitti myös kuolemaansa asti artikkeleita teologisiin lehtiin. Hyvin kielitaitoisena – Raoul Palmgrenin mukaan Palomaa osasi 17:ää kieltä – hän suomensi myös paljon kirjallisuutta.
1920-luvulla Viipurissa toimineella Kustannusosakeyhtiö Tietäjällä oli hallussaan noin 50-60 Palomaan julkaisematonta käsikirjoitusta. Ne olivat joutuneet sinne sen jälkeen kun Pekka Ervast luovutti Teosofisen Kirjakaupan ja Kustannusliikkeen Kustannusosakeyhtiö Tietäjälle.
Yksityiselämä

Vuonna 1893 Palomaa meni naimisiin torpparin tyttären Hedvig Sofia Korpisen kanssa. Heille syntyi vuosina 1894–1909 kahdeksan lasta.
Palomaa asui 1920-luvulla Lempäälässä ja hän muutti sitten vuoden 1927 tienoilla Jurvaan. Viimeiset vuotensa Palomaa asui Jurvassa vaimonsa Sofian kanssa puuttellisissa oloissa. Palomaa ei enää kyennyt ansiotyöhön sairauden vuoksi ja he joutuivat elämään avustusten varassa.
Vuodet vierivät

| Vuodet vierivät Humppa-Veikot |
| --- | --- | --- |

Studioalbumin tiedot
 Julkaistu: 1978
 Formaatti: LP-levy
 Kesto: 38.11
 Levy-yhtiö: Scandia
Humppa-Veikkojen muut julkaisut
| Humppa-Veikot vauhdissa 1975 | Vuodet vierivät 1978 | Kullervo Linnan Humppa-Veikot solisteineen 1984 |
Vuodet vierivät on Humppa-Veikot-yhtyeen studioalbumi vuodelta 1978. Albumi oli myös yhtyeen laulusolistin ja viulistin Teijo Joutselan 50-vuotistaiteilijajuhlalevy.
Kappaleet

Tulipunaruusut – 2.36
Silmät tummat kuin yö – 2.46
Pustan sävel – 2.45
Pieni polku – 2.50
Puolangan vaarat – 2.33
Irja – 2.49
Iloinen kulkija – 2.45
Heili Karjalasta – 2.37
Kultainen nuoruus – 2.36
Muistojen Inari – 2.25
Volgan rannalla – 2.19
Puusepät – 2.11
Pustan poika – 3.04
Suomen kaartin lähtölaulu – 3.48
What They Say

|  What They Say |
| --- | --- |

Kappaleen tiedot
Esittäjä(t):  Victor Vernicos
Levy-yhtiö:  Panik
Kesto:  3:00
Julkaistu:  12. maaliskuuta 2023
Tekijä(t):  Victor Vernicos
Euroviisutiedot
Vuosi:  2023
Maa:  Kreikka
Kieli:  englanti
Sijoitus semifinaalissa:  13.
Pisteet semifinaalissa:  14
Sanat:  sanoitus
Video:  videolinkki
Aikajärjestys
 ◄ ”Die Together” (2022) 
 ”Zári” (2024) ► 
What They Say (suom. Mitä he sanovat) on kreikkalais-tanskalaisen laulajan Victor Vernicosin kappale. Hän edusti Kreikkaa Eurovision laulukilpailussa 2023 Liverpoolissa. Kappale kilpaili toisessa semifinaalissa, jossa se sijoittui kolmanneksitoista ja täten karsiutui finaalista.
Von der Skyline zum Bordstein zurück (kappale)

| ”Von der Skyline zum Bordstein zurück” Bushido |
| --- | --- | --- |

Singlen tiedot
 Albumilta: Von der Skyline zum Bordstein zurück
 Julkaistu: 2006
 Tuottaja(t): Bushido
 Tyylilaji: Rap
 Kesto: 04.03
 Levy-yhtiö: ersguterjunge
Listasijoitukset
 Media Control Charts #14 (2006)
Bushido muut singlet
| ”Augenblick” 2006 | ”Von der Skyline zum Bordstein zurück” 2006 | ”Sonnenbank Flavour” 2006 |
Von der Skyline zum Bordstein zurück on Bushidon seitsemäs single ja ensimmäinen single samannimiseltä albumilta ja se julkaistiin vuonna 2006. Kappaleen sanoitti ja tuotti Bushido.
Listasijoitukset

| Vuosi | Lista | Sijoitus |
| --- | --- | --- |
| 2006 |  Media Control Charts | 14 |
| 2006 |  Ö3 Austria TOP 40 | 34 |
Wenceslao Selga Padilla

Wenceslao Selga Padilla (28. syyskuuta 1949 Tubao – 25. syyskuuta 2018) oli filippiiniläinen roomalaiskatolinen piispa. Hänet vihki Marian Puhtaan Sydämen kongregaation papiksi Victorino Cristobal Ligot 17. maaliskuuta 1976. Hänet nimitettiin Urgan sui iuris -mission johtoon Mongoliaan 19. huhtikuuta 1992 ja sen muututtua Ulaanbaatarin apostoliseksi prefektuuriksi sen prefektiksi 8. heinäkuuta 2002.
Padilla sai 2. elokuuta 2003 nimityksen lisäksi Tharroksen titulaaripiispaksi. Piispaksi vihkiminen seurasi 29. elokuuta. Pääkonsekraattorina toimi Crescenzio Sepe, jota avustivat Giovanni Battista Morandini ja Antonio Realubin Tobias.
W. K. Y. Yeung

William Kwong Yu Yeung (s. 1960) on kanadalainen amatööritähtitieteilijä, joka on löytänyt useita asteroideja. Vuosina 1999–2008 hän on löytänyt 2025 pikkuplaneettaa.
Aiheesta muualla

The Globe and Mail: Stargazer spends fortune to chase a dream
Time Out Hong Kong - Big Smog: William Yeung Kwong-yu (Arkistoitu – Internet Archive)
Vladislav Hodasevitš

| Vladislav Hodasevitš |
| --- | --- |
 Vladislav Hodasevitš
Henkilötiedot
Syntynyt: 1886 Moskova, Venäjä
Kuollut: 1939 (52–53 vuotta) Pariisi, Ranska
Ammatti:  kirjailija
Kirjailija
Äidinkieli: puola
Tuotannon kieli: venäjä
Aiheesta muualla
Löydä lisää kirjailijoitaKirjallisuuden teemasivulta
Vladislav Felitsianovitš Hodasevitš (ven. Владисла́в Фелициа́нович Ходасе́вич; 1886 Moskova, Venäjä – 1939 Pariisi, Ranska) oli venäjänkielinen runoilija, joka oli lähtöisin puolalaisesta perheestä.
Nina Berberova ja Vladislav Hodasevitš vuonna 1924.
Hodasevitš julkaisi runokokoelmat Molodost (1908) ja Stšaslivyi domik (1914), jotka herättivät huomiota. Hän ei kuulunut valtavirtauksiin, sen paremmin symbolismiin kuin akmeismiinkaan. Hän muutti Berliiniin 1922, ja maanpaossa hän julkaisi merkittävimmät kokoelmansa. Neuvostoliitossa hänen runonsa tulivat saataville 1986.
Hodasevitšin kumppani oli Nina Berberova, jonka kanssa hän lähti Venäjältä. He päätyivät Pariisiin.
Suomennettua tuotantoa

Hodasevitšin tuotannosta on näyte teoksessa Venäläinen Eros: kirjoituksia rakkauden filosofiasta (Orient Express 1992). Myös Karjala-kustantamon julkaisussa Carelia on hänen suomennettua tuotantoaan (2010: 4, s. 68-71).
Aiheesta muualla

Kuvia tai muita tiedostoja aiheesta Vladislav Hodasevitš Wikimedia Commonsissa
Wen Yiduo

Wen Yiduo
Wen Yiduo (perint.: 聞一多; yksink.: 闻一多; pinyin: Wén Yìduō; alun perin Wen Jiahua, perint.: 聞家驊; yksink.: 闻家骅; pinyin: Wén Jiāhuá; 24. marraskuuta 1899 Xishuin piirikunta, Hubei – 15. heinäkuuta 1946) oli kiinalainen runoilija.
Wen opiskeli Tsinghuan yliopistossa. Vuonna 1922 hän matkusti Yhdysvaltoihin, jossa lisäksi suoritti taide- ja kirjallisuusopinnot Art Institute of Chicagossa. Tänä aikana hän julkaisi ensimmäisenä runokokoelmanaan teoksen Hongzhu. Vuonna 1925 Wen palasi Kiinaan, jossa pääsi opetustehtäviin yliopistoon. Vuodelta 1928 on hänen toinen runokokoelmansa, Sishui. Wenin runouteen vaikuttivat länsimaiset mallit. Hän julkaisi runojen ohella esseitä ja tutkimuksia klassisesta kiinalaiskirjallisuudesta.
Toisen Kiinan–Japanin sodan sytyttyä Wen lähti Kunmingiin, jossa jatkoi opettamista. Hän aktivoitui poliittisesti Kiinan demokraattisessa liitossa vuonna 1944 ja kuoli vuonna 1946 Kuomintangin toimijoiden toteuttaman salamurhan uhrina. Wen on haudattu vaimonsa tavoin Babaoshanin vallankumoukselliselle hautausmaalle Pekingiin.
Wenche-Lin Hess

Wenche-Lin Mobergslien Hess (s. 28. maaliskuuta 1975 Horten) on norjalainen entinen jousiampuja. Hän jäi naisten yksilökilpailussa vuoden 1996 kesäolympialaisissa Atlantassa 17. ja vuoden 2000 kesäolympialaisissa Sydneyssä 57. sijalle. Hän on voittanut Norjassa kansallisen mestaruuden vuosina 1993–1995 ja 1997.
W. R. Bennett

| W>  R. Bennett.Henkilötiedot |
| --- | --- |
Syntynyt: 11. heinäkuuta 1921 Durban, Etelä-Afrikka
Kuollut: 29. elokuuta 1988 (67 vuotta) Greenslopes, Queensland, Australia
Kansalaisuus:  australialainen
Ammatti:  kirjailija
Kirjailija
Äidinkieli: englanti
Tuotannon kieli: englanti
Aiheesta muualla
Löydä lisää kirjailijoitaKirjallisuuden teemasivulta
William Robert (Bill) Bennett (11. heinäkuuta 1921 Durban, Etelä-Afrikka – 29. elokuuta 1988 Greenslopes, Brisbane, Queensland, Australia) oli australialainen kirjailija.
Etelä-Afrikassa syntyneen Bennettin vanhemmat olivat australialaisia. Bill oli vielä aivan pieni, kun perhe palasi Australiaan, ja hän kävi koulua Brisbanessa ja aloitti asentaja- ja sorvaajaharjoittelijana. Bennett liittyi Royal Australian Air Forceen (RAAF) toisen maailmansodan aikana ja jälleen Korean sodan aikana. Sodanaikaisista palveluksistaan hän sai Distinguished Flying Cross (DFC) -kunniamerkin ja siihen lisänauhan Korean sodan aikana. Lisäksi hänelle myönnettiin Yhdysvaltojen DFC ja Air Medal.
Kirjoittaessaan 1960-luvulla 28 lyhyttä toimintaromaania ilmataisteluista Bennett hyödynsi sotakokemuksiaan. Kirjat eivät ole korkeakirjallisuutta, mutta niissä on aitoutta, joka vie lukijan teknisesti täsmällisellä ja kiinnostavalla tyylillään keskelle taisteluja. Niitä on käännetty monille eurooppalaisille kielille. Lisäksi hän kirjoitti 1970-luvun alkupuolella kaksi vakoiluromaania. Bennett oli siihen aikaan kustantaja Horwitzin tärkein sotakirjailija.
Suomennetut teokset

Hävittäjälentäjä (Hurricane Pilot), suomennos: H[ilkka] Orava. Tapiola: Viihdekirjat, 1965. - (Voittokirjat ; 31.).
Punainen leveysaste (The Red Parallel), suomennos: Niilo Nopanen. Tapiola: Viihdekirjat, 1966. - (Voittokirjat ; 38.).
Liekehtivä taivaanranta (Flak Alley), Suomennos: H. Suikkanen. Tapiola: Viihdekirjat, 1967.
Yöhävittäjät (Nightfighter), Suomennos: R. Säämänen. Tapiola: Viihdekirjat, 1968.
Lentävä paholainen (War wings), Suomennos: R. Säämänen. Tapiola: Viihdekirjat, 1969.
Jokeri-laivue (Flames in the Sky), Suomennos: A. Virtanen. Tapiola: Viihdekirjat, 1970.
Vrams Gunnarstorpin linna

| Vrams Gunnarstorpin linna |
| --- | --- |

Sijainti:   Bjuv, Ruotsi
Koordinaatit:  56°06′13″N, 12°58′09″E
Rakennustyyppi:  linna
Valmistumisvuosi:  1636
Rakennuttaja:  Jørgen Vind
Omistaja:  Rudolf ja Amelie Tornerhjelm
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Vrams Gunnarstorpin linna on linna Bjuvin kunnassa, Skånessa, Ruotsissa.
Historia

Linnan rakensi alun perin tanskalainen aatelismies Jørgen Vind (1593–1644), joka rakennutti linnan alun perin metsästysmajaksi, joka oli tarkoitettu virkistyskäyttöön Ranskan inspiraation pohjalta. Linnaa alettiin rakentaa 1500-luvulla ja se valmistui todennäköisesti vuonna 1636, kun kattomaalauksesta löydettiin päivämäärä. Vuonna 1838 se siirtyi Ruotsin eduskunnan jäsenen Rudolf Tornérhjelmin (1814–1885) hallintaan. Berchin perheen jäsenet vaihtoivat sen vastineeksi Össjön linnasta ja 17 tynnyristä kultaa. Linnan nykyinen ulkoasu on peräisin 1800-luvun puolivälistä. Vrams Gunnarstorpin linna kunnostettiin perusteellisesti 1850-luvulla tanskalaisen arkkitehdin Michael Gottlieb Bindesbøllin (1800–1856) johdolla.
Nykytilanne

Linnaa ympäröi kivetty sisäpiha, jossa on kahdeksankulmainen suihkulähde ja joka oli olemassa jo Linnaeuksen vieraillessa linnassa vuonna 1749. Nykyinen omistaja on Rudolf Tornerhjelm ja linna on ollut suvun omistuksessa vuodesta 1839. Nykyään linnassa asuvat Rudolf ja Amelie Tornerhjelm. Wrams Gunnarstorpin linna on luokiteltu rakennusmuistomerkiksi vuodesta 1983 ja linnan puisto kuuluu myös tämän suojelun piiriin. Linna edustaa alankomaalaista renessanssia, niin sanottua Kristian IV:n tyyliä.
Aiheesta muualla

Tietoa linnasta (Arkistoitu – Internet Archive) (ruotsiksi)
Slottsguiden (ruotsiksi)
Bjuvsnytt: Vrams Gunnarstorps park fortsatt stängd (Arkistoitu – Internet Archive) (ruotsiksi)
Länsstyrelsen Skåne: Slottsmiljön vid Vrams Gunnarstorp (ruotsiksi)
Wikimedia Commonsissa on kuvia tai muita tiedostoja aiheesta .
Vladislav Kamenev

| Vladislav Kamenev |
| --- | --- |

Henkilötiedot
Syntynyt: 12. elokuuta 1996 (ikä 28) Orsk, Venäjä
Kansalaisuus:   Venäjä
Jääkiekkoilija
Pelipaikka:  keskushyökkääjä
Maila:  vasen
Pituus:  189 cm
Paino:  88 kg
Seura
Seura:  SKA Pietari
Sarja:  KHL
Pelinumero:  81
Pelaajaura
Pääsarjaura:  2013–
Aik. seurat:  Južnyi Ural Orsk (VHL) Metallurg Magnitogorsk (KHL) Milwaukee Admirals (AHL) Nashville Predators (NHL) Colorado Avalanche (NHL) San Antonio Rampage (AHL) Colorado Eagles (AHL)
NHL-varaus:  42. varaus, 2014 Nashville Predators
KHL-varaus:  3. varaus, 2013 Metallurg Novokuznetsk
Vladislav Dmitrjevitš Kamenev (ven. Владислав Дмитриевич Каменев; s. 12. elokuuta 1996 Orsk, Venäjä) on venäläinen jääkiekkoilija, joka pelaa KHL-joukkue SKA Pietarissa. Kamenev on pelipaikaltaan keskushyökkääjä, mutta hän osaa pelata myös laidassa. Kamenevin vahvuuksiin kuuluu koko, fyysinen peli, kiekonsuojaaminen, kaksinkamppailut, pelisilmä, kädet ja laukaus. Hänen heikkouksiinsa kuuluu ajoittainen hermokontrollin pettäminen, joka näkyy turhina jäähyinä.
Seuraura

Kamenev on Južnyi Ural Orskin kasvatti. Hän pelasi kauden 2012–2013 MHL-joukkue Stalnyje Lisy Magnitogorskissa, jonka jälkeen Metallurg Magnitogorsk varasi Kamenevin koko KHL:n varaustilaisuuden kolmantena pelaajana vuonna 2013. Hän pelasi kaudella 2013–2014 sekä MHL:ää Stalnyje Lisy Magnitogorskissa, Venäjän toiseksi korkeimmalla sarjatasolla VHL:ää kasvattajaseurassaan Južnyi Ural Orskissa että KHL:ää Metallurg Magnitogorskissa. Kamenev teki KHL:ssä 16 runkosarjaottelussa yhden syöttöpisteen.
Nashville Predators varasi Kamenevin toisella kierroksella 42. pelaajana NHL:n varaustilaisuudessa 2014. Samana kesänä myös QMJHL-joukkue Québec Remparts varasi hänet koko CHL:n varaustilaisuuden toisena pelaajana edellään vain Pavel Zacha. Kamenev kuitenkin jatkoi kaudella 2014–2015 uraansa Metallurg Magnitogorskin KHL-joukkueessa. Hänet valittiin liigan syyskuun 2014 kuukauden tulokaspelaajaksi.
Heinäkuussa 2015 Kamenev teki kolmivuotisen tulokassopimuksen Nashville Predatorsin kanssa. Hän aloitti kauden 2015–2016 AHL-joukkue Milwaukee Admiralsin vahvuudessa.
Maajoukkueura

| Mitalit> Maa:   Venäjä.Miesten jääkiekko.Alle 20-v. MM-kilpailut  | Mitalit> Maa:   Venäjä.Miesten jääkiekko.Alle 20-v. MM-kilpailut  | Mitalit> Maa:   Venäjä.Miesten jääkiekko.Alle 20-v. MM-kilpailut  | Maa:   Venäjä> Miesten jääkiekko. |
| --- | --- | --- | --- |
|  Hopeaa | Kanada 2015 | jääkiekko |  |
|  Hopeaa | Helsinki 2016 | jääkiekko |  |
Kamenev pelasi alle 20-vuotiaiden MM-kilpailuissa vuosina 2015 ja 2016, joista molemmat turnaukset päättyivät hopeaan. Kamenev toimi jälkimmäisessä turnauksessa Venäjän kapteenina ja oli joukkueen paras maalintekijä viidellä osumallaan. Puolivälieräottelussa Tanskaa vastaan hän toimi Venäjän ratkaisijana tehtyä sekä ottelun 3–3-tasoitusmaalin ajassa 59.16 että 4–3-voittomaalin jatkoerässä ajassa 65.00. Finaaliottelussa Suomea vastaan Kamenev hankki itselleen 10+20-minuutin rangaistuksen ajassa 57.51 kiukuteltuaan ensin tuomareille Suomen 2–3-johtomaalin jälkeen ja tämän jälkeen hän huitoi mailansa poikki kaukalon laitaan ja sitten huitoi katkenneella mailanpätkällään jäähyaitiossa ollutta toimitsijaa käteen. Toimitsija sai käteensä vertavuotaneen haavan ja Kamenev pahoitteli tapausta myöhemmin venäläismedialle. Hän voitti lopulta turnauksen jäähypörssin 32 minuutillaan. Kamenev voitti hopeaa ja hänet valittiin Venäjän top-3-pelaajaksi.
Kamenev pelasi myös alle 18-vuotiaiden MM-kilpailuissa vuonna 2014, jolloin hän toimi Venäjän kapteenina ja jakoi joukkueen sisäisen pistepörssin voiton Kirill Pilipenkon ja Jevgeni Svetšnikovin kanssa tehoilla 2+5=7. Kamenev pelasi myös Ivan Hlinkan muistoturnauksessa vuonna 2013, samana vuonna World U-17 Hockey Challengessa ja World Junior A Challengessa, joista kaksi jälkimmäisenä mainittua turnausta päättyi hopeaan.
Venäjän A-maajoukkueessa Kamenev on pelannut kolme ottelua. Hän teki A-maajoukkuedebyyttinsä vain 18-vuotiaana Karjala-turnauksen avausottelussa 6. marraskuuta 2014 Helsingissä Ruotsia vastaan.
What Would You Do?

| What Would You Do? |
| --- | --- |
 Sarjan tunnuskuva.
Tyyli:  tosi-tv piilokamera
Pääosissa:  John Quiñones (juontaja)
Alkuperämaa:  Yhdysvallat
Alkuperäiskieli:  englanti
Verkko:  ABC
Esitetty:  2008 –
Aiheesta muualla
Virallinen sivusto
IMDb 
What Would You Do? (WWYD) on yhdysvaltalainen piilokamerasarja. Sarjaa alettiin esittää Yhdysvalloissa ABC-televisiokanavalla 26. helmikuuta 2008. Ohjelmassa seurataan, millä tavalla ihmiset reagoivat kiistanalaisiin tilanteisiin, kuten syrjintään.
Piilokamerasarja oli aluksi osa ABC:llä esitettävää Primetime-uutisohjelmaa, mutta kun uutisohjelma lopetettiin, piilokamerasarja sai oman ohjelmapaikan.